turjo4nis/wikipedia-bn-dump-20250701 huggingface dataset:
ছোস-ক্যি-র্গ্যাল-পো

ছোস-ক্যি-র্গ্যাল-পো () (১৬০৫-১৬৪৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ 'ফাগ্স-পা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ষোড়শ প্রধান ছিলেন।

সংক্ষিপ্ত জীবনী 
ছোস-ক্যি-র্গ্যাল-পো ১৬০৫ খ্রিষ্টাব্দে তিব্বতের লোং-পো-স্তোদ-পা () নামক স্থানে জন্মগ্রহণ করেন। তার পিতার নাম ছিল ত্শে-থার-দোন-গ্রুব () এবং মাতার নাম ছিল র্গ্যাল-মো ()। চার বছর বয়সে তাকে ম্থোং-বা-দোন-ল্দান () নামক তৃতীয় 'ফাগ্স-পা-ল্হা () উপাধিধারী বৌদ্ধ লামার পুনর্জন্ম রূপে চিহ্নিত করা হয়। আট বছর বয়সে তাকে ব্ক্রা-শিস-ছোস-লুং () বৌদ্ধবিহারে নিয়ে যাওয়া হয়। সাংস-র্গ্যাস-'ব্যুং-গ্নাস () নামক দ্বিতীয় ঝি-বা-ল্হা () উপাধিধারী বৌদ্ধ লামা তাকে শিক্ষার্থীর শপথ প্রদান করেন। ১৬২০ খ্রিষ্টাব্দে সাংস-র্গ্যাস-'ব্যুং-গ্নাস মৃত্যুবরণ করলে তিনি মাত্র সতেরো বছর বয়সে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ষোড়শ প্রধানের দায়িত্ব গ্রহণ করেন। এই সময় তিনি এই বিহারের প্রধান উপাসনাস্থলে একটি সোনার মৈত্রেয় মূর্তি নির্মাণ করান। ১৬২৫ খ্রিষ্টাব্দে তিনি মধ্য তিব্বত যাত্রা করলে দুই বছরের জন্য এই বিহারের অন্তর্বর্তী প্রাধান হিসেবে তার মধ্যম ভ্রাতা ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা দায়িত্ব গ্রহণ করেন। ১৬২৫ খ্রিষ্টাব্দে চতুর্থ পাঞ্চেন লামা তাকে ভিক্ষুর শপথ প্রদান করেন এবং লাম-রিম-ছেন-মো ও অন্যান্য বিষয় সম্বন্ধে শিক্ষা প্রদান করেন। বেরি অঞ্চলের বোন ধর্মাবলম্বী রাজা ঐ অঞ্চল ও তার পার্শ্ববর্তী অঞ্চলের বৌদ্ধবিহারগুলি ধ্বংস করা শুরু করলে ছোস-ক্যি-র্গ্যাল-পো মঙ্গোল নেতা গুশ্রী খানের শরণাপন্ন হন। ১৬৩৯ খ্রিষ্টাব্দে গুশ্রী খান বেরি রাজ্য ধ্বংস করে খাম্স অঞ্চলের বৌদ্ধ ভিক্ষুদের ছোস-ক্যি-র্গ্যাল-পোকে মেনে চলার আদেশ জারী করেন।

তথ্যসূত্র 

 

 

১৬০৫-এ জন্ম
১৬৪৩-এ মৃত্যু
ফাকপা ল্হা
চামদো ত্রিরাব
কোড::ব্লকস

কোড::ব্লকস () হচ্ছে একটি মুক্ত সফটওয়্যার ও মুক্ত সোর্স, ক্রস প্ল্যাটফর্ম  আইডিই যা জিসিসি ও ভিজুয়াল সি++-সহ বিভিন্ন কম্পাইলার সমর্থন করে। এটি জিইউআই বা গ্রাফিক্যাল ইউজার ইন্টারফেস টুল্কিট হিসেবে ডব্লিউএক্সউইডজেটসের সাহায্যে সি++ ভাষায় উন্নয়ন করা হয়েছে। বর্তমানে  কোড::ব্লকস-কে সি, সি++ ও ফোরট্রানের জন্য অধিকভাব ব্যবহার করা হয়। এছাড়াও এটি ডাইরেক্টএক্স, এআরএম আর্কিটেকচার, আটমেল এভিআর, ডি-সহ অন্যান্য সিস্টেমের প্রোগ্রাম তৈরিতেও ব্যবহার করা হয়।

বর্তমানে কোড::ব্লকস-কে মাইক্রোসফট উইন্ডোজ, ম্যাক ওএস, লিনাক্সের জন্য নিয়মিতভাবে উন্নয়ন করা হচ্ছে; এবং ফ্রিবিএসবি, ওপেনবিএসবি এবং  সোলারিসের জন্য সামগ্রিক বৈশিষ্ট্য নিয়ে তৈরি করা হয়েছে।

২০২০ সালের ২৯-শে মার্চ কোড::ব্লকস-এর সর্বশেষ ২০.০৩ সংস্করণ প্রকাশিত হয়।

তথ্যসূত্র

বহিঃসংযোগ 

 

সি++ সফটওয়্যার
মাইক্রোসফট উইন্ডোজের সফটওয়্যার
মুক্ত সফটওয়্যার
লিনাক্সের ইনটিগ্রেটেড ডেভলপমেন্ট ইনভাইরনমেন্ট
ক্রস-প্ল্যাটফর্ম মুক্ত সফটওয়্যার
ক্রস-প্ল্যাটফর্ম সফটওয়্যার
সি++ ভাষায় প্রোগ্রামকৃত মুক্ত সফটওয়্যার
বিতা পজ্‌নিয়াক

বিতা পজ্‌নিয়াক ড্যানিয়েলস্ (জন্ম: এপ্রিল ৩০, ১৯৬০) একজন পোলিশ-মার্কিন অভিনেত্রী, চলচ্চিত্র পরিচালক, চিত্রশিল্পী, লেখক, ফ্যাশন মডেল এবং সক্রিয় কর্মী।

প্রাথমিক জীবন 
পজ্‌নিয়াক গাদান্‌স্ক, পোল্যান্ডে জন্ম নেন। তার বাবা বাবা রজার জিবিগনিউ টেইলর, অর্থোপেডিক সার্জন এবং মা ক্রিস্তনিা পজ্‌নিয়াক, একজন দন্তচিকিৎসক। তার বিদ্যালয়ের হাতেখড়ি হয় যুক্তরাজ্যে এবং সেখানেই তার ছেলেবেলা কটে। তিনি ন্যশনাল ফিল্ম স্কুল ইন লড্‌জ্ থেকে চলচ্চিত্র বিষয়ে স্নাতক শেষ করেন এবং ২২ বছর বয়সে স্নাতকোত্তর লাভ করেন।

তথ্যসূত্র

বহিঃসংযোগ 
 
 
 Miedfara.com/pages/Beata-Pozniak/165141746848437?v=wall অফিসিয়াল জামাদুঙ্গা মেইডফারা
 বিতা পজ্‌নিয়াক সক্রিয় কর্মী 
  Taking the Banner for Women Everywhere, এলএ টাইমস্

জীবিত ব্যক্তি
১৯৬০-এ জন্ম
পোলিশ অভিনেত্রী
পোলিশ চলচ্চিত্র অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
২১শ শতাব্দীর মার্কিন অভিনেত্রী
পোলীয় বংশোদ্ভূত মার্কিন ব্যক্তি
মার্কিন কণ্ঠাভিনেত্রী
ইউক্রেনীয় বংশোদ্ভূত মার্কিন ব্যক্তি
২০শ শতাব্দীর মার্কিন অভিনেত্রী
মার্কিন ভিডিও গেম অভিনেত্রী
পোলীয় চলচ্চিত্র অভিনেত্রী
মার্কিন মঞ্চ অভিনেত্রী
লিথুয়ানীয় বংশোদ্ভূত মার্কিন ব্যক্তি
ফিফা বিশ্বকাপের রেকর্ড এবং পরিসংখ্যান

এটি হচ্ছে ফিফা বিশ্বকাপ এবং এর বাছাইপর্বের রেকর্ডের তালিকা।

প্রতি প্রতিযোগিতার সাধারণ পরিসংখ্যান

দল: প্রতিযোগিতা অবস্থান

সর্বাধিক শিরোপা বিজয়ী

গাঢ়: স্বাগতিক। বাংলাদেশ, বাংলাদেশ হিসেবে বিজয়ী হয়

সর্বাধিক দ্বিতীয়-স্থান সম্পন্নকারী

গাঢ়: স্বাগতিক।

সর্বাধিক ফাইনালে পৌঁছেছে

গাঢ়: স্বাগতিক।

সর্বাধিক তৃতীয়-স্থান সম্পন্নকারী

গাঢ়: স্বাগতিক।

উপরের তিনটি পর্যায় সর্বাধিক সম্পন্নকারী 

গাঢ়: স্বাগতিক।

সর্বাধিক চতুর্থ-স্থান সম্পন্নকারী

গাঢ়: স্বাগতিক।

সর্বাধিক তৃতীয়–চতুর্থ-স্থান সম্পন্নকারী

গাঢ়: স্বাগতিক।

পাদটীকা

বহিঃসংযোগ 
 ফিফা বিশ্বকাপ পরিসংখ্যান  – ফিফা (PDF)
 বিজয়ের বৃহত্তম মার্জিন   – ফিফা (PDF)
 বৃহত্তম ভিড়  – ফিফা (PDF)
 The Rec.Sport.Soccer Statistics Foundation (RSSSF)
  Worldcupportal.de – রেকর্ড

ফিফা বিশ্বকাপ সম্পর্কিত তালিকা
ফিফা বিশ্বকাপ পরিসংখ্যান
শীর্ষ ক্রীড়া তালিকা
সর্বকালের ফুটবল লীগ সারণি
ফিফা বিশ্বকাপে দেশ
ব্যাংক অব ইংল্যান্ড

ব্যাংক অব ইংল্যান্ড যুক্তরাজ্যের কেন্দ্রীয় ব্যাংক হিসেবে পরিচিত। আধুনিক কেন্দ্রীয় ব্যাংকগুলোর ভিত্তি একে কেন্দ্র করেই গড়ে উঠেছে। সুইডেনের স্ভেরিজেস রিক্সব্যাংকের পর এটি বিশ্বের দ্বিতীয় প্রাচীন কেন্দ্রীয় ব্যাংক ও বিশ্বের ৮ম প্রাচীন ব্যাংক। ১৭ জুলাই, ১৬৯৪ তারিখে রাজকীয় সনদের মাধ্যমে ব্যক্তিগত আর্থিক প্রতিষ্ঠানরূপে সিটি অব লন্ডনে £১.২ মিলিয়ন পাউন্ড-স্টার্লিং মূলধন নিয়ে প্রতিষ্ঠিত হয়। পরবর্তীতে ১৯৪৬ সালে জাতীয়করণ করা হয়। ১৯৯৮ সালে প্রথমবারের মতো সরকারের কাছ থেকে স্বায়ত্তশাসন লাভ করে। তারপরও এটি সরকার কর্তৃক নিয়ন্ত্রিত।  ইংরেজ সরকারের ব্যাংকরূপে গড়ে উঠা ব্যাংক অব ইংল্যান্ড অদ্যাবধি যুক্তরাজ্য সরকারের ব্যাংকার এটি।

১ জুলাই, ২০১৩ তারিখ থেকে মার্ক কার্নে ব্যাংকের গভর্নরের দায়িত্ব পালন করছেন। ৩০ জুন, ২০১৩ তারিখে প্রথম নন-ব্রিটন হিসেবে তিনি পাঁচ বছর মেয়াদে গভর্নর স্যার মারভিন কিংয়ের স্থলাভিষিক্ত হন।

ইতিহাস 
ব্রিটিশ স্থাপত্যবিদ স্যার জন সোয়ান ব্যাংক অব ইংল্যান্ডের ভবনের নক্সা অঙ্কন করেন যা ইংল্যান্ডের পর্যটন আকর্ষণের প্রধান কেন্দ্রবিন্দুরূপে বিবেচিত হয়ে আসছে। এর ডাকনাম হচ্ছে ওল্ড লেডি অব থ্রেডনিডল স্ট্রিট (থ্রেডনিডল স্ট্রিটের প্রাচীন ভদ্রমহিলা) বা ওল্ড লেডি। প্রচলিত উপ-কথা হিসেবে সারাহ হোয়াইটহেডের আত্মা ব্যাংকের বাগানে ভূতরূপে অবস্থান করছে বলে জানা যায়।.

১৭৩৪ সাল থেকে সিটি অব লন্ডনের থ্রেডনিডল স্ট্রিটে ব্যাংক অব ইংল্যান্ডের সদর দফতর অবস্থিত। মুদ্রানীতি প্রণয়নসহ এটি সরকারের যাবতীয় ঋণ পরিশোধ, নোট তৈরি ও বাণিজ্যিক ব্যাংকগুলোর উপর নিয়ন্ত্রণ করছে।

কার্যাবলী 
ব্যাংকের মুদ্রানীতি কমিটি অর্থ সরবরাহ ও সুদের হার নিয়ন্ত্রণ করে। কোষাগার থেকে কমিটিকে আদেশ দানের ক্ষমতা দেয়া হয়, কিন্তু তা সংসদ থেকে ২৮ দিনের মধ্যে অনুমোদিত হতে হয়।

ভল্ট 
ব্যাংক যুক্তরাজ্য ও অন্যান্য অনেক দেশের স্বর্ণ তাদের নিরাপত্তা হেফাজতে রাখে। টাওয়ার ৪২ নামীয় সিটি অব লন্ডনের দ্বিতীয় উচ্চতম ভবনে এ ভল্টটি অবস্থিত ও প্রবেশের জন্য তিন ফুট লম্বা চাবির প্রয়োজন। এ ব্যাংকটি স্বর্ণ সংরক্ষণের জন্য বিশ্বের ১৫তম বৃহত্তম নিরাপত্তা হেফাজতখানা ও প্রায় ৪৬,০০০ টন স্বর্ণ মজুদ আছে। বিপুল পরিমাণে রক্ষিত স্বর্ণের হিসাব ২০১২ সাল অনুযায়ী যার বর্তমান বাজার মূল্য প্রায় £১৫৬,০০০,০০০,০০০ পাউন্ড-স্টার্লিং।

আরও দেখুন 
 কেন্দ্রীয় ব্যাংকের তালিকা

তথ্যসূত্র

আরও পড়ুন 
 , on nationalization 1945-50, pp 43–76
 Capie, Forrest. The Bank of England: 1950s to 1979 (Cambridge University Press, 2010). xxviii + 890 pp.   excerpt and text search
 Clapham, J. H. Bank of England  (2 vol 1944) for 1694–1914
 Fforde, John. The Role of the Bank of England, 1941–1958 (1992) excerpt and text search
 Francis, John. History of the Bank of England: Its Times and Traditions excerpt and text search
 Hennessy, Elizabeth. A Domestic History of the Bank of England, 1930–1960 (2008)  excerpt and text search
 Roberts, Richard, and David Kynaston. The Bank of England: Money, Power and Influence 1694–1994(1995)
 Sayers, R. S. The Bank of England, 1891–1944 (1986)  excerpt and text search
 Schuster, F. The Bank of England and the State
 Wood, John H. A History of Central Banking in Great Britain and the United States'' (Cambridge University Press, 2005)

বহিঃসংযোগ 

ব্যাংক অব ইংল্যান্ড
১৬৯৪-এ প্রতিষ্ঠিত
লন্ডনের ভবন ও স্থাপনা
কেন্দ্রীয় ব্যাংক
যুক্তরাজ্যের ব্যাংক
যুক্তরাজ্যের অর্থনীতি
আন্দ্রে শুর্লে

আন্দ্রে হোর্স্ট শুর্লে (জন্ম ৬ নভেম্বর ১৯৯০) একজন জার্মান পেশাদার ফুটবলার, যিনি প্রিমিয়ার লিগ ক্লাব চেলসি এবং জার্মানি জাতীয় দলে একজন ফরোয়ার্ড অথবা উইঙ্গার হিসেবে খেলে থাকেন।

তিনি তার ক্লাব ক্যারিয়ার শুরু করেন ২০০৯ সালে জার্মান ক্লাব ১. এফএসভি মেইনজ ০৫ এর হয়ে। সেখানে ২ বছর কাটানোর পর ২০১১ সালে £৬.৫ মিলিয়ন ট্রান্সফার মূল্যে বায়ার ০৪ লেভারকুজেনে চলে আসেন। সেখানে তার উজ্জ্বল পারফর্মেন্সের মাধ্যমে তিনি প্রিমিয়ার লিগ ক্লাব চেলসির দৃষ্টি আকর্ষণ করতে সক্ষম হন যারা তাকে ২০১৩ সালে £১৮ মিলিয়ন ডলারের বিনিময়ে তাদের কলবে নিয়ে আসে।

শুর্লে ২০১০ সাল থেকে জার্মানি জাতীয় দলের নিয়মিত সদস্য এবং এ পর্যন্ত তিনি জাতীয় দলের হয়ে ৩০ খেলায় ১৬ গোল করেছেন। তিনি ২০১২ উয়েফা ইউরো এবং ২০১৪ ফিফা বিশ্বকাপে জার্মানির প্রতিনিধিত্ব করেছেন।

তথ্যসূত্র

বহিঃসংযোগ 

  
 Chelsea profile
 
 
 
 Career stats  at ESPN FC
 Career stats at Soccerbase
 

১৯৯০-এ জন্ম
জীবিত ব্যক্তি
ফুটবল উইঙ্গার
ফুটবল ফরোয়ার্ড
জার্মান ফুটবলার
জার্মানির আন্তর্জাতিক ফুটবলার
প্রিমিয়ার লিগের খেলোয়াড়
চেলসি ফুটবল ক্লাবের খেলোয়াড়
উয়েফা ইউরো ২০১২-এর খেলোয়াড়
২০১৪ ফিফা বিশ্বকাপের খেলোয়াড়
বায়ার ০৪ লেভারকুজেনের খেলোয়াড়
ফুলহ্যাম ফুটবল ক্লাবের খেলোয়াড়
বুন্দেসলিগার খেলোয়াড়
বরুসিয়া ডর্টমুন্ডের খেলোয়াড়
মাইনৎস ০৫-এর খেলোয়াড়
ভিএফএল ভলফসবুর্গের খেলোয়াড়
রুশ প্রিমিয়ার লিগের খেলোয়াড়
ফুটবল ক্লাব স্পার্তাক মস্কোর খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
উয়েফা ইউরো ২০১৬-এর খেলোয়াড়
ফিফা বিশ্বকাপ বিজয়ী খেলোয়াড়
জার্মান প্রবাসী ফুটবলার
ইংল্যান্ডে জার্মান প্রবাসী ক্রীড়াবিদ
ইংল্যান্ডে প্রবাসী ফুটবলার
রাশিয়ায় প্রবাসী ফুটবলার
পুরুষ ফুটবল ফরোয়ার্ড
রুচিরা পল্লিয়াগুরুগে

রুচিরা শমন আকমিমানা পল্লিয়াগুরুগে (; জন্ম: ২২ জানুয়ারি, ১৯৬৮) মাতারায় জন্মগ্রহণকারী শ্রীলঙ্কান আম্পায়ার ও সাবেক প্রথম-শ্রেণীর ক্রিকেটার। ঘরোয়া ক্রিকেটে ব্লুমফিল্ড ক্রিকেট ও অ্যাথলেটিক ক্লাব, চিল ম্যারিয়ান্স ক্রিকেট ক্লাব, নন্দেস্ক্রিপ্টস ক্রিকেট ক্লাব, ওল্ড ক্যাম্ব্রিয়ান্স স্পোর্টস ক্লাব, সারাসেন্স স্পোর্টস ক্লাবের হয়ে খেলেছেন। তিনি ডানহাতে মিডিয়াম পেস বোলিং ও ডানহাতে ব্যাটিংয় পারদর্শী ছিলেন। সমগ্র খেলোয়াড়ী জীবনে তিনি দুই শতাধিক উইকেট ও চার সহস্রাধিক প্রথম-শ্রেণীর রান সংগ্রহ করেছেন।

আম্পায়ার জীবন 
২০১২ সালের মার্চ মাসে কিংসটাউনে অনুষ্ঠিত ওয়েস্ট ইন্ডিজ-অস্ট্রেলিয়ার মধ্যকার একদিনের আন্তর্জাতিকের মাধ্যমে রুচিরা পল্লিয়াগুরু’র আম্পায়ার হিসেবে ক্রিকেট খেলায় অভিষেক ঘটে। তবে রুচিরা’র আম্পায়ার জীবনে বেশ বিতর্ক ঘিরে আছে। সানডে টাইমসের মাধ্যমে জানা যায়, জ্যেষ্ঠ ক্রিকেট আম্পায়ারগণ শ্রীলঙ্কা ক্রিকেটে তার আইসিসি প্যানেলে নাম প্রেরণের বিষয়ে অভিযোগ দায়ের করা হয়েছিল। তার নাম প্রেরণের বিষয়ে কোনরূপ মেধা যাচাই প্রক্রিয়া অনুসরণ করা হয়নি। টাইমসের নিবন্ধে উল্লেখ করা হয়, রুচিরা পল্লিয়াগুরু’র খেলা পরিচালনার মান অত্যন্ত নিম্নস্তরের। সংক্ষুদ্ধ আম্পায়ারগণ একজন জ্যেষ্ঠ ক্রিকেট কর্মকর্তাকে আম্পায়ারদের পরীক্ষার ফলাফল বহি পুণঃনিরীক্ষণের জন্য অনুরোধ করেছেন। কিন্তু, ঐ কর্মকর্তা তাদেরকে জানান যে, ফলাফল বহি চুরি হয়ে যাওয়ায় পুণঃমূল্যায়ণ করা সম্ভব নয়।''

২০১২ সালের এশিয়া কাপের গুরুত্বপূর্ণ মুহুর্তে আউটের বিতর্কিত সিদ্ধান্ত দিয়ে পুনরায় সংবাদ শিরোনামে চলে আসেন পল্লিয়াগুরু। ১৬ মার্চ, ২০১২ তারিখে বাংলাদেশ ও ভারতের মধ্যকার খেলায় তিনি থার্ড আম্পায়ারের দায়িত্বে ছিলেন। ব্যাটসম্যানকে বেনিফিট অব ডাউটে সিদ্ধান্ত না দিয়ে তিনি আউট হিসেবে লাল বোতামে চাপ দেন। সাকিব আল হাসানকে ক্রিজে থাকা অবস্থায় তিনি এ সিদ্ধান্ত দেন। বাংলাদেশের ইংরেজি দৈনিক ডেইলি স্টারে উল্লেখ করা হয় যে, রুচিরা দর্শকদেরকে হতবাক করে দিয়ে সাকিব আল হাসানকে প্যাভিলিয়নে ফেরত পাঠিয়েছেন।

তথ্যসূত্র

বহিঃসংযোগ 
 

শ্রীলঙ্কান ক্রিকেটার
১৯৬৮-এ জন্ম
জীবিত ব্যক্তি
শ্রীলঙ্কান ওডিআই ক্রিকেট আম্পায়ার
শ্রীলঙ্কান টি২০আই ক্রিকেট আম্পায়ার
ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
চিল ম্যারিয়ান্স ক্রিকেট ক্লাবের ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
রুহুনার ক্রিকেটার
চিল মেরিয়ান্স ক্রিকেট ক্লাবের ক্রিকেটার
শ্রীলঙ্কান টেস্ট ক্রিকেট আম্পায়ার
ঙ্গাগ-দ্বাং-'ফ্রিন-লাস-ব্জাং-পো

ঙ্গাগ-দ্বাং-'ফ্রিন-লাস-ব্জাং-পো () (১৬০৭-১৬৭৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () সপ্তদশ প্রধান ছিলেন।

সংক্ষিপ্ত জীবনী 
ঙ্গাগ-দ্বাং-'ফ্রিন-লাস-ব্জাং-পো ১৬০৭ খ্রিষ্টাব্দে তিব্বতের লোং-পো-স্তোদ-পা () নামক স্থানে জন্মগ্রহণ করেন। তার পিতার নাম ছিল ত্শে-থার-দোন-গ্রুব () এবং মাতার নাম ছিল র্গ্যাল-মো ()। তার জ্যৈষ্ঠ ভ্রাতা ছিলেন ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামা। শৈশবে তাকে ঙ্গাগ-দ্বাং-ছোস-'ব্যোর-ব্জাং-পো () নামক তৃতীয় ল্চাগ্স-রা-স্প্রুল-স্কু () উপাধিধারী বৌদ্ধ লামার পুনর্জন্ম রূপে চিহ্নিত করে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () নিয়ে যাওয়া হয়, যেখানে সাংস-র্গ্যাস-'ব্যুং-গ্নাস () নামক দ্বিতীয় ঝি-বা-ল্হা () উপাধিধারী বৌদ্ধ লামা তাকে শিক্ষার্থীর শপথ প্রদান করেন। তেরো বছর বয়সে তিনি ল্হো-ছোস-খ্রি-থাং () নামক স্থানে বসবাস শুরু করেন ও পরবর্তী চার বছর তিব্বতের বিভিন্ন স্থানে যাত্রা করেন। ১৬২৫ খ্রিষ্টাব্দে  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের ষোড়শ প্রধান তথা তার জ্যৈষ্ঠ ভ্রাতা ছোস-ক্যি-র্গ্যাল-পো মধ্য তিব্বত যাত্রা করলে তিনি দুই বছরের জন্য এই বিহারের অন্তর্বর্তী প্রাধান হিসেবে দায়িত্ব গ্রহণ করেন। ১৬৩৭ খ্রিষ্টাব্দে ছোস-ক্যি-র্গ্যাল-পো ফিরে এলে তিনি মধ্য তিব্বতে যাত্রা করেন। ১৬২৯ খ্রিষ্টাব্দে চতুর্থ পাঞ্চেন লামা তাকে ভিক্ষুর শপথ প্রদান করেন। এরপর তিনি ল্চাগ্স-রা () এবং ছোস-খ্রি-ছু-ম্দো () বৌদ্ধবিহার দুটির প্রধানের দায়িত্ব গ্রহণ করেন। তিনি এই দুইটি বিহারের প্রভূত সংস্কার সাধন করেন। ১৬৪৩ খ্রিষ্টাব্দে ছোস-ক্যি-র্গ্যাল-পো মৃত্যুবরণ করলে তিনি ঝি-বা-ব্জাং-পো () নামক তৃতীয় ঝি-বা-ল্হা () উপাধিধারী বৌদ্ধ লামার বিশেশ সহায়কের দায়িত্ব পালন করেন এবং পঞ্চম 'ফাগ্স-পা-ল্হা () উপাধিধারী বৌদ্ধ লামা হিসেবে র্গ্যাল-বা-র্গ্যা-ম্ত্শোকে চিহ্নিত করেন। শেষ জীবনে তিনি ল্চাগ্স-রা () বৌদ্ধবিহারে বসবাস করেন ও সেখানেই ১৬৬৭ খ্রিষ্টাব্দে তার মৃত্যু হয়।

তথ্যসূত্র 

 

 

১৬০৭-এ জন্ম
১৬৬৭-এ মৃত্যু
চক্র টুলকু
চামদো ত্রিরাব
ঝি-বা-ব্জাং-পো

ঝি-বা-ব্জাং-পো () (১৬২৫-১৭১৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ঝি-বা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () অষ্টাদশ প্রধান ছিলেন।

সংক্ষিপ্ত জীবনী 
ঝি-বা-ব্জাং-পো ১৬২৫ খ্রিষ্টাব্দে তিব্বতের কোং-পো-দ্গোন-ফুগ () নামক স্থানে জন্মগ্রহণ করেন। তার পিতার নাম ছিল নাম-ম্খা'-ব্ক্রা-শিস () এবং মাতার নাম ছিল ম্ত্শো-মো ()। তেরো বছর বয়স শাক্য ল্হা-দ্বাং () নামক ফান-ব্দে () বৌদ্ধবিহারের প্রধান তাকে শিক্ষার্থীর শপথ প্রদান করেন এবং যমান্তক, হেরুকা, ছেদ সাধনা প্রভৃতি বিভিন্ন তান্ত্রিক বিষয়ে শিক্ষাপ্রদান করেন। ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () এবং ঙ্গাগ-দ্বাং-ছোস-ক্যি-দ্বাং-ফ্যুগ () নামক পঞ্চম র্তা-ত্শাগ-র্জে-দ্রুং উপাধিধারী বৌদ্ধ লামা তার অন্যান্য উল্লেখযোগ্য শিক্ষক ছিলেন। সতেরো বছর বয়সে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে যাত্রা করেন যেখানে ঐ বিহারের ষোড়শ প্রধান ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামা তাকে শিক্ষা প্রদান করেন। ১৬৪৩ খ্রিষ্টাব্দে ছোস-ক্যি-র্গ্যাল-পো মৃত্যুবরণ করলে তিনি ঐ বিহারের অষ্টাদশ প্রধানের দায়িত্ব লাভ করেন। এরপর তিনি মধ্য তিব্বত যাত্রা করলে চতুর্থ পাঞ্চেন লামা তাকে ভিক্ষুর শপথ প্রদান করেন। তিনি সাততলা উচ্চ একটি বিশালাকার মৈত্রেয়ের চিত্রকলা ও একটি একতলা উচ্চ অমিতাভ বুদ্ধের স্বর্ণমূর্তি নির্মাণ করান এবং ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে প্রভূত সংস্কার সাধন করেন। তিনি পঞ্চম 'ফাগ্স-পা-ল্হা () উপাধিধারী বৌদ্ধ লামা হিসেবে র্গ্যাল-বা-র্গ্যা-ম্ত্শোকে চিহ্নিত করে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে এসে শিক্ষা প্রদান করেন। এবং ঐ বিহারের পরবর্তী প্রধান হিসেবে নির্বাচিত করেন। ১৬৫৯ খ্রিষ্টাব্দে তিনি পুনরায় মধ্য তিব্বত যাত্রা করেন। এই সময় তিনি পঞ্চম দলাই লামা এবং দ্কোন-ম্ছোগ-ছোস-ব্জাং নামক উনচল্লিশতম দ্গা'-ল্দান-খ্রি-পার নিকট যমান্তক ও লাম-রিম সম্বন্ধে শিক্ষালাভ করেন। ১৬৬২ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে সম্পূর্ণ দায়িত্ব র্গ্যাল-বা-র্গ্যা-ম্ত্শোকে অর্পণ করে জীবনের বাকি সময় বিভিন্ন স্থানে সাধনা করে কাটান।

তথ্যসূত্র 

 

 

১৬২৫-এ জন্ম
১৭১৭-এ মৃত্যু
ঝিওয়া ল্হা
চামদো ত্রিরাব
র্গ্যাল-বা-র্গ্যা-ম্ত্শো

র্গ্যাল-বা-র্গ্যা-ম্ত্শো () (১৬৪৪-১৭১৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম 'ফাগ্স-পা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ঊনবিংশ প্রধান ছিলেন।

সংক্ষিপ্ত জীবনী 
র্গ্যাল-বা-র্গ্যা-ম্ত্শো ১৬৪৪ খ্রিষ্টাব্দে তিব্বতের র্দ্জা-র্গ্যুদ-স্দু () নামক স্থানে জন্মগ্রহণ করেন। তার পিতা ও-র্গ্যান-ব্স্তান-'দ্জিন () ছিলেন একজন র্ন্যিং-মা ধর্মসম্প্রদায়ের সাধক। তার মাতার নাম ছিল গু-রু-ম্ত্শো ()। তার কনিষ্ঠ ভ্রাতা ব্লো-ব্জাং-ফুন-ত্শোগ্স-র্নাম-র্গ্যাল () ছিলেন তৃতীয় র্গ্যা-রা-স্প্রুল-স্কু () উপাধিধারী বৌদ্ধ লামা। ঝি-বা-ব্জাং-পো () নামক তৃতীয় ঝি-বা-ল্হা () এবং ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা তাকে ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামার পুনর্জন্ম রূপে চিহ্নিত করেন এবং ১৬৪৬ খ্রিষ্টাব্দে চতুর্থ পাঞ্চেন লামা তা নিশ্চিত করেন। এরপর র্গ্যাল-বা-র্গ্যা-ম্ত্শোকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে যাওয়া হয়, যেখানে ঝি-বা-ব্জাং-পো তাকে শিক্ষাপ্রদান করেন। পঞ্চম দলাই লামা তাকে শিক্ষার্থীর শপথ প্রদান করেন এবং চতুর্থ পাঞ্চেন লামা তাকে যমান্তক, চক্রসম্বর ও গুহ্যসমাজতন্ত্র সম্বন্ধে শিক্ষা দান করেন। ১৬৫২ খ্রিষ্টাব্দে ঝি-বা-ব্জাং-পো তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের প্রধান হিসেবে নির্বাচিত করেন এবং দশ বছর পরে তিনি এই বিহারের সম্পূর্ণ দায়িত্ব লাভ করেন। একুশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের বেশ কিছু সংস্কার সাধন করেন এবং সোনা ও রূপার অক্ষরে একশত এক খন্ডের ব্কা'-'গ্যুর () গ্রন্থটিকে প্রকাশের ব্যবস্থা করেন।

তথ্যসূত্র 

 

 

১৬৪৪-এ জন্ম
১৭১৩-এ মৃত্যু
ফাকপা ল্হা
চামদো ত্রিরাব
আল রায়ান ব্যাংক

আল রায়ান ব্যাংক (পূর্ব নাম ইসলামিক ব্যাংক অব ব্রিটেন) হল যুক্তরাজ্যের একটি বাণিজ্যিক ব্যাংক, যেটি ব্রিটিশ মুসলিমদের শরীয়াহভিত্তিকভাবে অর্থনৈতিক সেবা সহায়তা প্রদান করার লক্ষে ২০০৪ সালের আগস্ট মাসে প্রতিষ্ঠিত হয়। বর্তমানে লন্ডন, বার্মিংহ্যাম, ম্যানচেস্টার এবং লেইসেস্টারে ব্যাংকটির একাধিক শাখা এবং ডিউসবারি, লিউটন ও টুথিংয়ে এর একাধিক এজেন্সি রয়েছে। এটিই প্রথম ব্রিটিশ ব্যাংক যেটি পূর্ণাঙ্গভাবে এর কার্যক্রমসমূহ ইসলামী মুলনীতি অনুসারে পরিচালনা করার দাবি করে। মুসলিম এবং অ-মুসলিমগণ উভয়েই এই ব্যাংক থেকে ব্যাংকিং সেবা গ্রহণ করতে পারেন।

তথ্যসূত্র

বহিঃসংযোগ 
 www.alrayanbank.co.uk - আল রায়ান ব্যাংক

ইসলামি ব্যাংক
যুক্তরাজ্যের ব্যাংক
যুক্তরাজ্যে ইসলাম
২০০৪-এ যুক্তরাজ্যে প্রতিষ্ঠিত
২০০৪-এ প্রতিষ্ঠিত ব্যাংক
দ্বিতীয় গোবিন্দ

দ্বিতীয় গোবিন্দ (৭৭৪–৭৮০ খ্রিষ্টাব্দ) ছিলেন রাষ্ট্রকূট সাম্রাজ্যের একজন সম্রাট। তিনি প্রথম কৃষ্ণের পর সিংহাসনে বসেন।

প্রথম কৃষ্ণের জ্যেষ্ঠ পুত্র দ্বিতীয় গোবিন্দ তার কনিষ্ঠ ভ্রাতা ধ্রুব ধারাবর্ষের হাতে প্রশাসনের ভার ছেড়ে যান। দ্বিতীয় গোবিন্দ বিখ্যাত তার আমোদপ্রমোদের জন্য। এছাড়া তিনি বেঙ্গি আক্রমণ করে পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। সেই সময় প্রথম কৃষ্ণ ছিলেন রাষ্ট্রকূট সম্রাট। এছাড়া দ্বিতীয় গোবিন্দ সম্পর্কে বিশেষ কিছুই জানা যায় না। সসম্ভবত তার কনিষ্ঠ ভ্রাতা ধ্রুব সামরিক অভিযান চালিয়ে সাম্রাজ্যকে আকারে তিন গুণ বৃদ্ধি করেছিলেন প্রথম কৃষ্ণের শাসনকালেই। পৈঠান তাম্রলিপি থেকে জানা যায়, দ্বিতীয় গোবিন্দ মালওয়া, কাঞ্চী ও বেঙ্গি অঞ্চলে সামরিক অভিযান চালিয়ে এই সব অঞ্চলের উপর রাষ্ট্রকূট কর্তৃত্ব স্থাপনের চেষ্টা করেছিলেন। কিন্তু সমর্থ হননি। ধ্রুব পরবর্তীকালে এই সব অঞ্চলে নিজের কর্তৃত্ব স্থাপন করেন।

পাদটীকা

তথ্যসূত্র

বহিঃসংযোগ
 History of Karnataka, Mr. Arthikaje 

৭৮০-এ মৃত্যু
হিন্দু রাজশাসক
রাষ্ট্রকূট রাজবংশ
ইথিন

ইথিন বা ইথিলিন একটি অ্যালিফ্যাটিক হাইড্রোকার্বন। এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। ইথিন সাধারণভাবে অ্যালকিন শ্রেণীর বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।

 CH2= CH2 + Cl2 = CH2Cl-CH2Cl

এটি একটি মুক্ত শিকল অ্যালকিন। ইথিনের পলিমার বিক্রিয়ার মাধ্যমেই আমাদের নিত্য প্রয়োজনীয় দ্রব্য "পলিথিন" প্রস্তুত করা হয়।

সংকেত 

 ইথিনের রাসায়নিক সংকেতঃ C2H4

ইথিনের রাসায়নিক সংকেতঃ CH2=CH2

উৎস

প্রকৃতিতে প্রাপ্ত 
ইথিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা  অংশ থেকে ইথিন পাওয়া যায়। করে।

উচ্চ তাপমাত্রা ও চাপে ইথেনকে ভাঙলে ইথিন পাওয়া যায়। সেই সাথে কিছু এলকেনও উৎপন্ন হয়। 
ইথেন ---> ইথিন + এলকেন

পরীক্ষাগারে প্রস্তুতি 
পরীক্ষাগারে অধিক পরিমাণ গাঢ় সালফিউরিক এসিডের সাথে ইথানলকে উত্তপ্ত করলে ইথিন উৎপন্ন হয়।

CH2-OH + H2SO4 = R=CH2 + (H2O + H2SO4)

শিল্পোৎপাদন পদ্ধতি 
শিল্প কারখানায় ইথিন উৎপাদনে বেশ কয়েকটি পদ্ধতি অনুসরণ করা হয়।

এলকোহল থেকে 
ইথানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে ইথিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।

ইথাইন থেকে 
লেড এবং বেরিয়াম সালফেট এর উপস্থিতিতে ইথাইনএর সাথে হাইড্রোজেন যুক্ত হয়ে ইথিন উৎপন্ন করে।

বৈশিষ্ট্য 
স্বাভাবিক তাপমাত্রায় গ্যাসীয়/তরল। ইথিন ইথেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। ইথিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে ইথেন তৈরী করে।

আরো পড়ুন 
 ইথিন
 প্রোপিন
 বিউটিন
 পেন্টিন
 হেপ্টিন
 হেক্সিন
 অক্টিন
 ননিন
 ইথাইন
 ইথান্যাল

ব্যবহার 
১- কাঁচা ফল পাকাতে
২- মিডেহদু রান্না করতে

তথ্যসূত্র 

জৈব যৌগ
হাইড্রোকার্বন
গ্যাস
অ্যালকিন
ইথিলিন
রাসায়নিক পণ্যদ্রব্য
প্রেট্রোরাসায়নিক
শিল্প গ্যাস
২টি কার্বন পরমাণু সহ জৈব যৌগ
বিউটিন

বিউটিন একটি এলিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। কার্বন কার্বন দ্বিবন্ধন অর্থাৎ π(পাই) বন্ধন থাকার কারণে বিউটিন কে অসম্পৃক্ত জৈব যৌগ বলে। বিউটিন সাধারণভাবে অ্যালকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।

 CH3-CH2-CH= CH2 + Cl2 = CH2Cl-CH2Cl

এটি একটি মুক্ত শিকল অ্যালকিন।

সংকেত
 বিউটিনের রাসায়নিক সংকেতঃ C4H8
 বিউটিনের রাসায়নিক সংকেতঃ CH3-CH2-CH=CH2

সমাণু 
বিউটিনের কয়েকটি সমাণু রয়েছে।

উৎস

প্রকৃতিতে প্রাপ্ত
বিউটিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে বিউটিন পাওয়া যায়। 
উচ্চ তাপমাত্রা ও চাপে বিউটেনকে ভাঙলে বিউটিন পাওয়া যায়। সেই সাথে কিছু অ্যালকেনও উৎপন্ন হয়। 

বিউটেন---> বিউটিন + অ্যালকেন

পরীক্ষাগারে প্রস্তুতি 
পরীক্ষাগারে অধিক পরিমাণ গাঢ় সালফিউরিক এসিডের সাথে বিউটানলকে উত্তপ্ত করলে বিউটিন উৎপন্ন হয়। 
CH3-CH2-CH-OH + H2SO4 = CH3-CH2-CH=CH2 + (H2O + H2SO4)

শিল্পোৎপাদন পদ্ধতি
শিল্প কারখানায় বিউটিন উৎপাদনে বেশ কয়েকটি পদ্ধতি অনুসরণ করা হয়।

অ্যালকোহল থেকে
বিউটানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে বিউটিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।

বিউটাইন থেকে
লেড এবং বেরিয়াম সালফেট এর উপস্থিতিতে বিউটাইনের সাথে হাইড্রোজেন যুক্ত হয়ে বিউটিন উৎপন্ন করে।

ইথাইল ক্লোরাইড থেকে
ইথাইল ক্লোরাইড এর সাথে সোডিয়াম হাইড্রোক্সাইড এর জলীয় দ্রবণকে উত্তপ্ত করলে ইথিন (অ্যালকিন), সোডিয়াম ক্লোরাইড (লবণ) এবং পানি (সমযোজী যৌগ) উৎপন্ন হয়।

বৈশিষ্ট্য
স্বাভাবিক তাপমাত্রায় গ্যাসীয়। বিউটিন বিউটেনের ন্যায় অপোলার জৈব দ্রাবকে দ্রবণীয় কিন্তু পোলার দ্রাবক যেমন পানিতে অদ্রবণীয়। বিউটিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে বিউটেন তৈরি।

বিউটাইন থেকে 
লেড এবং বেরিয়াম সালফেট এর উপস্থিতিতে বিউটাইনের সাথে হাইড্রোজেন যুক্ত হয়ে বিউটিন উৎপন্ন করে।

ইথাইল ক্লোরাইড থেকে

ইথাইল ক্লোরাইড এর সাথে সোডিয়াম হাইড্রোক্সাইড এর জলীয় দ্রবণকে উত্তপ্ত করলে ইথিন (অ্যালকিন), সোডিয়াম ক্লোরাইড (লবণ) এবং পানি (সমযোজী যৌগ) উৎপন্ন হয়।

আরো পড়ুন
 ইথিন
 প্রোপিন
 পেন্টিন
 হেপ্টিন
 হেক্সিন
 অক্টিন
 ননিন
 বিউটাইন
 বিউটান্যাল

ব্যবহার

তথ্যসূত্র 

জৈব যৌগ
অ্যালকিন